Апошнія гады перавагу аддаю тэхналогіі развіцця крытычнага мыслення. З самой назвы гэтай тэхналогіі вынікае, што яна ўяўляе сабой працэс фарміравання якасці асобы, як уменне крытычна думаць, крэатыўна, творча вырашаць надзённыя праблемы. Слова “крытычнае” тут трэба разумець не як развіццё ў вучняў негатыўнага меркавання пра што-небудзь, а, наадварот, гэта станоўчы, разумны і ўсвядомлены падыход да пэўнай жыццёвай сітуацыі. Тэхналогія развіцця крытычнага мыслення накіравана на рашэнне актуальнай праблемы павышэння якасці навучання ва ўмовах вялікай колькасці інфармацыі.